# Barakaldo

Barakaldo Bizkaiko erdialde-mendebaldeko udalerri eta hiri bat da, Bilboaldekoa, Nerbioi ibaiaren ezkerraldean. 98.403 biztanle dituelarik, Bizkaiko udalerri jendetsuenetan bigarrena da, Bilboren ondoren, eta Euskal Herriko udalerri jendetsuenetan bosgarrena. 2004an eraiki zen Bilbao Exhibition Centre (BEC) udalerriko eraikinik ospetsuena da.

## Izena

Barakaldo izenaren jatorriari buruzko hainbat teoria plazaratu da, historian. Gaur egun, oso zalantzazkotzat jotzen dira guztiak, nahiz eta argi dagoen euskal toponimoa dela.
Adibidez, askotan aipatu izan da Manuel Azkarragaren teoria, baratze + alde etimologia eman zuena. Alabaina, teoria horrek ere (orain arte plazaratu diren gainerakoek bezala) ez du inolako oinarririk dokumentazio historikoan.

## Geografia
### Inguru naturala eta klima

Hiria Ibaizabal ibaiaren mendebaldean dago. Mendebaldean, Argalario mendiarekin eta Alonsotegi udalerriarekin egiten du muga; Hegoaldean Bilborekin, Ekialdean, Ibaizabal ibaiarekin, eta iparraldean Trapagaran eta Sestaorekin. Galindo eta Kadagua ibaiek muga naturala egiten dute iparraldean eta hegoaldean.
Barakaldoren erdigunea muino batean ezartzen da, apurka Ibaizabal ibairantz altuera galduz doana. Ansioko eta Lutxanako gune lauek erdigunea Gurutzeta auzotik banatzen dute, azken hau ere muino batean ezartzen dela.
Barakaldok klima ozeaniko hezea du, korronte bero baten eraginez, eta urte osoan zehar tenperatura epelak ditu. Euriak udazkenean eta udaberrian ugariak izaten dira, eta negu leunak eta uda ez oso beroak.

### Barrutiak eta auzoak

* 1. barrutia (Zaballa-Zentroa): Zaballa eta Zentroa.
* 2. barrutia (Lasesarre-Urban Galindo): Lasesarre, Larrea eta Urban Galindo.
* 3. barrutia (Arrontegi).
* 4. barrutia (Beurko-Bagatza): Bagatza, Beurko eta Santa Teresa.
* 5. barrutia (Done Bikendi).
* 6. barrutia (Arteagabeitia-Zuazo): Arteagabeitia eta Zuazo.
* 7. barrutia (Errekaortu-Kareaga): Errekaortu, Errekatxo eta Kareaga.
* 8. barrutia (Lutxana-Burtzeña): Lutxana, Burtzeña eta Llano.
* 9. barrutia (Gurutzeta): Gurutzeta eta La Paz.

## Historia

Barakaldo 1054an sortu zuen Lopez Vazquez jaunak. Lehen biztanleak Desertu eta San Bizente inguruan biltzen ziren, bertako elizaren inguruan. Zugaztietako eta Trianoko mendien eta itsasoaren artean kokaturik zegoenez, meagintza garatu zenean garrantzia handia izan zuen eta Bilboko industria iraultzaren ardatza izan zen.
Mineral kargalekuak Desertuko gune lauan kokatzen ziren, Bizkaiko Labe Garaiek, (AHV), berriz, Ansion lantegi bat zeukaten. Ezkerralde guztian gertatu bezala, gunerik lauenetan ezartzen ziren industria-guneak.
1911ko abenduaren 30ean Sanatorio Quirúrgico Altos Hornos de Vizcaya inauguratu zuten, gaur egun San Eloy ospitalea dena, Bagatza auzoan.
1955eko uztailaren 20an Residencia Sanitaria Enrique Sotomayor ospitaleak (gaur egungo Gurutzetako Ospitaleak) jarduera asistentzialari ekin zion Gurutzeta auzoan.

### Krisialdia

1970eko hamarkadako nazioarteko krisialdiak eragin gogorra izan zuen herrian. Hainbat enpresak ateak itxi behar izan zituzten, herrian jende gehien laneratzen zuten Labe Garaiek, besteak beste. Langabezia % 30era hazi zen ondorengo urteetan eta krisia eta depresioa nagusi izan ziren.
Industriagune izandakoak bertan behera geratu ziren eta ontziolak eta altzairugintzarekin zerikusia zuten hainbat enpresa lanik gabe geratu ziren labe garaiak itxi eta gero. Ingurumenak ere kalte handiak jasan zituen, Barakaldoko gune batzuetan hondakin kimikoak baitzeuden, Lindanea esaterako.
Barakaldo,aurretik milaka etorkinen jomuga izandako herria, kontrako efektua jasaten hasi zen jendeak bizimodu hobearen bila beste herri batzuetara alde egin zuenean. Espainiatik etorritako hainbat etorkinek euren jaioterrietara jo zuten. Horrek biztanleriaren beherakada handia ekarri zuen.

### Berritzea

Krisialditik ateratzeko ahaleginak neketsuak izan ziren. 1990eko hamarkadan erakunde publikoek inbertsio asko bideratu zituzten. Geroago ekimen pribatuak izan ziren, Eroskik eraikitako Max Center merkataritza gunea esaterako.
Herri industriala izandakoa zerbitzuan eta turismoan oinarrituriko herri bihurtzea izan zen udalaren helburua. Horrez gain, Barakaldoko biztanleriari zerbitzu hobeak eskaini eta aisialdirako gune berriak eraiki beharra zegoen. 2002an Metro Bilbaoren bigarren linearen inaugurazioak eragin garrantzitsua izan zuen herriaren berpiztean. Bilbao Ria 2000 erakunde publikoak parte-hartze zuzena izan du herrian sortutako ekimen urbanistiko eta berriztapen gehienetan.
Leku faltaga dela kausa, Bilbok Bilbao Exhibition Centre erakustazoka Barakaldon eraiki du, Bizkaiko Labe Garaien lantegi bat zegoen orube batean, Ansio auzoan. Erakustazokak antolaturiko ekintzetara bisitari asko etortzen direla eta, azken urteotan, hainbat hotel eraiki da Bilbao Exhibition Centre inguruan.
Aipagarria da, era berean, azken aldian eraiki den etxebizitza kopurua. Horrek Bilbotik eta inguruko herrietatik hainbat pertsona erakarri ditu, Barakaldok etxebizitza prezio merkeagoak eskaintzen dituelako. Horrez gain, beste merkataritza gune bat eraiki dute, Megapark, Max Centerren aurrez aurre.

### Etorkizuna

Oraindik ere lan asko dago egiteke, bai Barakaldon bai Bilbo Handiko Ezkerralde osoan ere. Barakaldoko langabezia tasa Euskal Autonomi Erkidegoak duenaren gainetik dago oraindik ere. Horrez gain, kritika ugari izan dira, merkataritza guneak eraikitzearekin herriko dendak kaltetzen ari ez ote diren.
Etorkizunari begira, udalak Lutxana eta Burtzeña auzoak berritzeko eta bertan dauden enpresa kutsagarriak herritik ateratzeko asmoak ditu.

## Demografia

2012an, Barakaldok 100.369 biztanle zituen. Euskal Herriko hiririk jendetsuenetan bosgarrena zen, probintziako hiriburu ez den hiririk jendetsuena. XX. mendearen hasieran, 15.000 biztanle baino ez zituen; beraz, hazkunde izugarria argi ikus daiteke. Espainiako Gerra Zibilaren ostean, Gurutzeta, La Paz eta Barakaldoko gune nagusiak osatzen joan ziren.
XIX. mendearen amaieran eta XX. mendearen lehen hamarkadetan gertatu zen lehen hazkunde nagusia. Bizkaiko lehen industrializazio prozesua garai hartakoa da, Bilboko itsasadar osoan eragin sakona izan zuena. Bizkaia osotik zein Espainiatik etorkin saldoak iritsi ziren, lantegietan lan egitera.
1950eko eta 1960ko hamarkadak Espainiako bigarren etorkin uholdearen lekuko izan ziren. Hogei urte horietan Barakaldoko biztanleria ia hirukoiztu egin zen.
1970eko hamarkada hasieran 120.000 biztanle izatera ailegatu ostean, krisialdi ekonomikoak eragin latza izan zuen hirian. Bilboko industrializazioaren ardatz izandako enpresen itxierak, eta ondorioz sorturiko langabezia tasa altuek hiriak ehunka biztanle galtzea eragin zuten. Aurretik lan bila etorritako biztanle askok, euren jaioterrietara jo zuten, behin erretiroa ailegatuta. Hori izan zen joera XXI. mende hasierara arte.
2002. urteaz geroztik egondako berriztapen eta azpiegitura obrek, ordea, hazkundea ekarri zuten berriz ere Barakaldora, ez ordea aurreko mendean bezain sarria. Izan ere, bertako etxebizitza prezio merkeagoek, Bilbo Handiko beste udalerrietatik jendea erakarri zuten. Milaka etxebizitza eraiki ziren Barakaldon XX. mendeko lehen hamarkadan eta beste horrenbeste eraikitzeko asmoa zegoen 2008ko krisialdi ekonomikoa lehertu baino lehen.
2002tik aurrera Espainia ez besteko etorkinak agertu ziren, etxebizitzaren prezio merkeagoek erakarrita. Barakaldoko biztanleriaren % 3-%4 ziren mota honetako etorkinak.
Atzerriko immigrazioa 2000. urtean % 1,1etik 2006an % 3,6ra hazten hasi zen, baina krisi ekonomikoarekin moteldu egin zen eta pixkanaka berriro % 10era igo zen 2020an. Etorkinen % 83 lan egiteko adinean daude, eta erdiak baino gehiago 25 eta 44 urte bitartekoak dira, hirian banatuta.
Barakaldok beharrezkoa izango du gazte gehiago izatea etorkizunera begira, biztanleriaren kopurua gora egin dezan. Adin-tarteei erreparatzen badiegu, ikusiko dugu zahartzarora bideratzen den biztanleriaren ehunekoa askoz handiagoa dela gazteena eta/edo jaiotakoena baino.
* Barakaldoko biztanleria

## Politika

2019ko udal hauteskundeetako emaitzen ondorioz, Amaia del Campo Berasategi (EAJ) alkatea da, Alfonso Garcíaren (PSE-EE) alkatetzaren ondotik. Del Campok alkatetza lortu zuen bere taldearen baiezko botoei eta PSE-EEren boto zuriei esker.

### Alkateen zerrenda

Hona hemen Barakaldok izandako alkateen zerrenda:

## Azpiegiturak
### Garraiobideak
#### Errepideak

* E-70  A-8 Kantauriko Autobidea
* N-634 Donostia-Santiago de Compostela errepidea
* N-637 Txorierriko korridorea (Gurutzeta eta Erletxes arteko errepidea Arrontegiko zubitik)
* BI-644 Sestao-Ugarte autobidea (Kareagatik)
* BI-739 Zorrotza-Sestao errepidea (Burtzeñatik)
* BI-745 Done Bikendi errepidea (Barakaldo-Trapagaran)
* BI-4743 Errekatxora errepidea

#### Metroa

Bilboko metroaren 2. lineak hurrengo geltokiak ditu udalerrian:
* Gurutzeta/Cruces
* Ansio
* Barakaldo
* Bagatza

#### Trena

Renfeko Aldirien C-1 eta C-2 lineak udalerritik pasatzen dira, eta hurrengo geltokiak dituzte:
* Lutxana
* Desertu-Barakaldo

#### Autobusa

Bizkaibus hiri-arteko zerbitzuko hurrengo lineak udalerria zeharkatzen dute:
iea Bizkaibus A0654  BALMASEDA - Gurutzeta - EHU :
iea A0654  BALMASEDA → Gurutzeta → EHUBALMASEDACampo de las Monjas • Avda. Encartaciones • La PenillaZALLAGallardi • Lusa • Aranguren  GÜEÑESEuskadi Plaza • Lambarri  • Sodupe geltokia  • La Cuadra  • Zaramillo  ALONSOTEGILasaoBARAKALDOLa Paz 14 anbulatorioaLEIOAEHU Laboa Plaza :
iea A0654  EHU → Gurutzeta → BALMASEDALEIOAEHU Laboa PlazaBARAKALDOLa Paz 14 anbulatorioaALONSOTEGILasaoGÜEÑESZaramillo  • La Cuadra  • Sodupe geltokia  • Lambarri  • Euskadi PlazaZALLAAranguren  • Gallardi • LusaBALMASEDALa Penilla • Avda. Encartaciones • Campo de las Monjas :
iea Bizkaibus A2316  SESTAO - EHU :
iea A2316  SESTAO → EHUSESTAOEl Kasko Plaza Las Llanas  • Kueto Vicente Blasco Ibañez • Galtzara Nagusia 64 Zahar-Egoitza • Urbinaga La NavalBARAKALDOErreketa • Landeta goikoaLEIOAEHU Oteiza PlazaZerbitzu hauek larunbat eta jaiegunetan ez dabiltza. :
iea A2316  EHU → SESTAOLEIOAEHU Oteiza PlazaSESTAOUrbinaga La Naval • Galtzara Nagusia 55 Zahar-Egoitza • Kueto Gran Vía • El Kasko Plaza Las Llanas  Zerbitzu hauek larunbat eta jaiegunetan ez dabiltza. :
iea Bizkaibus A2326  BARAKALDO - EHU :
iea A2326  BARAKALDO → EHUBARAKALDOBalejo Gurutzeta/Cruces  • Argenta • Lutxana eliza • Landeta goikoaLEIOAEHU Oteiza PlazaZerbitzu hauek larunbat eta jaiegunetan ez dabiltza. :
iea A2326  EHU → BARAKALDOLEIOAEHU Oteiza PlazaBARAKALDOLandeta bekoa • Lutxana eliza • Balejo Gurutzeta/Cruces  Zerbitzu hauek larunbat eta jaiegunetan ez dabiltza. :
iea Bizkaibus A3115  BILBO - SANTURTZI :
iea A3115  BILBO → SANTURTZIBILBOAbando Geltokia      • Zabalburu Autonomía 4 • Autonomía 20 • La Casilla Autonomía 50 • Autonomía 78 Lantik • Basurto Ospitalea/Hospital Basurto  • Santiago-Santa Ana • Olabeaga Avda. Montevideo • Zorrotza Fray Juan 8BARAKALDOBurtzeña pilotalekua • Zumalakarregi kotxetegia • Lutxana geltokia  • Obispo Olaetxea • Av. Altos Hornos • ErreketaSESTAOUrbinaga La Naval • Rivas • Los Baños • Iberia • Chávarri 34 Arboleda • Chávarri gasolindegiaPORTUGALETEAzeta • Begiratokia • General Castaños 2 El Cristo • Iberia • Abaro 10 • San Juan de Dios ospitaleaSANTURTZIMurrieta 13 batzokia • Parkea Siglo XVIII  • Las Viñas :
iea A3115  SANTURTZI → BILBOSANTURTZILas Viñas  • Murrieta 42 batzokia • San Juan de Dios ospitaleaPORTUGALETEAbaro 11 • Azeta • General Castaños 19 • Begiratokia • AzetaSESTAOChávarri gasolindegia • Chávarri 111 Arboleda • Iberia • Los Baños • Rivas • Urbinaga La NavalBARAKALDOErreketa • Av. Altos Hornos • Obispo Olaetxea 18 • Lutxana geltokia  • Munoa kotxetegia • Los Ángeles Auzoa • Burtzeña batzokiaBILBOZorrotza Fray Juan 13 • Olabeaga Avda. Montevideo • Santiago-Santa Ana • Basurto Ospitalea/Hospital Basurto  • Autonomía 61 Lantik • La Casilla Autonomía 45 • Autonomía 13 • Zabalburu Quinta Parroquia • Abando Geltokia :
Kbus hiri-barruko autobus zerbitzuak bi linea ditu, hiri-erdigunea eta hortik urrunen dauden auzoak lotzeko.

### Ospitaleak

* Gurutzetako Ospitalea
* San Eloy Ospitalea

## Kultura
### Kultur aretoak

* Barakaldo Antzokia
* Clara Campoamor Kultur Etxea

### Elkarteak

* Laguntasuna Euskal Dantza Taldea
* Sasiburu, elkarte euskaltzalea

### Musika

Musika talde ugari sortu dira Barakaldon:
* 121 krew
* Salbuespunk
* Abra Ke Amputar
* Critikers
* Distorsion
* Herri Oihua
* Longboards
* Parabellum
* Putataska
* Revolta Permanent
* EH2000
* Sutautsak
* Vhaldemar
* Zein?
* Zaratak 18

## Kirolak

* Barakaldo CF, futbol taldea.

### Lasesarreko Futbol zelaia

Eduardo Arroyo arkitektoak diseinaturiko futbol zelaia da, Barakaldoko Lasesarre auzoan kokatzen da eta Barakaldo CF futbol taldearen futbol zelaia da. Herriko Urban-Galindo gune berrian kokatzen da Lasesarreko kiroldegi berriaren eta bestelako azpiegitura berrien ondoan.
2003ko irailaren 30ean inauguratu zen Barakaldo CF eta Bilboko Athletic Klubaren arteko norgehiagoka batekin.

## Jaiak

* Uztailaren 16a: Karmengo Ama.
* Urtarrilak 22: Done Bikendi eguna.

## Ondasun nabariak
### Arte zibila

* Barakaldoko merkatua: 1928an eraikia, Ismael Gorostiza arkitekto barakaldarrak diseinatu zuen.
* El Carmen eraikina: Bizkaiko Labe Garaietako bulego nagusia izandako eraikina, 1946. urtean eraikia Manuel Maria Smith arkitektoak disenaturik.
* Hiltegi Zaharra: Juan de Garay kalean kokatua, 1917an neomudejar estiloan eraikia. 1985. urterarte jardunean egon zen. 1992an zaharberritua izan zen Hizkuntza Eskola ofizialaren egoitza bihurtzeko.
* Bilbao Exhibition Centre: Barakaldon eraikitako Bilboko erakustazoka berria da. 2002an hasi ziren eraikitze-lanak, Bizkaiko Labe Garaiak (AHV) egondako orube batean. Inaugurazioa 2004. urteko apirilaren 19an izan zen
* Etxe Zuriak: Larrazabal basoan kokatuak, Las Delicias (Urgozo) auzoko Erdi Aroko galtzadatik hurbil. Euskal baserrien harrizko eraikuntza kubikoaren adibide, Barakaldo eta inguruko herrietan ezohikoa dena.
* Barakaldoko Historia eta Ingurumen Interpretaziorako Zentroa: Errekatxo auzoan kokatua. Egun dohainezko museoa da, non herriko aspektu fisiko, natural eta historiko nabarmenenak ezagutzea ahalbideratzen duten zenbait eduki erakusten diren.
* Antonio Miranda fundazioa eraikina: Miranda etorbidean dago. 1914. urtean eraikia, estilo eklektikoan, barnealdean Erdi Aroberriko estiloko kapera dauka. Gaur egun musika kontserbatorioa eta udaleko musika bandaren egoitza da.
* Larrazabal Eskola: Larrazabal basotik hurbil, Las Delicias (Urgozo) auzoan dago. XX. mendeko 20ko hamarkadan eraikia landa-eskola gisa, harrizkoa da era zurezko behatokia dauka. Barnealdea zaharberritua izan da, garaiko eskola bat erreproduzitu nahian.
* Larrea jauregia: Larrea kalean kokaturik, XIII. mendean eraikia izan zen arkitektura barrokoan. 2004an zaharberritua izan zen jatetxe bat barne hartzeko.
* Munoa jauregia: Burtzeña eta Gurutzeta auzoen artean dago. XVIII. mendeam eraikia, Frantziako bigarren inperio estiloan, Horacio Etxebarrieta enpresa gizon eta politikarian jabetza izan zen. Artelanak eta altzariak museo ezberdinetara salduak izan ziren. Barakaldoko Udala Munoa Jauregia eta inguruko lorategien eroste prozesuan dago, 2015. urtean publikora irekiko delarik.
* Done Bikendi jauregia: Done Bikendiko plazaren alboan dago. XIX. mendeko azken herenean eraiki zen arkitektura neoklasikoan eta xehetasun eklektikoekin. 2005ean eraikina eraitsi eta gero berreraikia izan zen.
* Barakaldo Antzokia: Juan Sebastian Elkano kalean kokatuta dago. 1933. urtean sortua, 1990an eraikin berria inauguratu zen.
* Kastrexanako zubia: Cadagua ibaia zeharkatzen du, Barakaldo eta Bilbo udalerriei dagokien bi ibaiertzeak batzen ditu.
* El Carmen eraikina, Bizkaiko Labe Garaietako bulego nagusia izandakoa.
* Barakaldoko merkatua
* Hiltegi Zaharra
* Barakaldoko batzokia.
* Barakaldoko Udal Euskaltegia, EAE-ANV alderdiaren egoitza izandakoa.
* Bilbao Exhibition Centre
* Barakaldo Antzokia
* Bizkaiko Labe Garaiak enpresako langileentzat Done Bikendi auzoan eraikitako etxe multzoa.

#### Dorretxeak

Barakaldo kontserbazio egoera ezberdinean dauden hainbat dorretxe dago, zonaldearen edo auzoaren izena daramatenak:
* Aldeko dorretxea
* Beurko dorretxea
* Lurkizaga dorretxea
* Susunaga dorretxea
* Zubileta dorretxea
* Beurko dorretxea
* Zubileta dorretxea
* Susunaga dorretxea
* Lurkizaga dorretxearen hondakinak

### Arte industriala

* Franco-Belgaren zamatze-tokia: Portuko kaitik hurbil dago, 1886. urtean eraikia. Sute bat jasan ondoren, 2000. urtean zaharberritua eta laket-erabilerarako prestatua izan zen.
* Orconeraren zamatze-tokiak: Lutxana auzoan kokaturik, Ibaizabalen ezkerraldean. Aurrekoa bezala XIX. mendekoak dira baina kontserbazio egoera kaxkarragoan daude.
* Ilgner eraikina: Portuko kaiko oinezkoen pasealekutik hurbil, 1927. urtean eraikia, Bizkaiko Labe Garaietako zentral elektrikoa izan zen. 2000. urtean zaharberritua izan ondoren, bulegoak barne-hartzeko moldatu zen.
* FESA industria-pabiloia: Burtzeña auzoan dago.XX. mendearen hasieran eraikia, bere zurezko egitura Espainiar Estatuko sofistikatuenatzat jotzen da. Ongarri-silo bezala erabiltzen zen.
* Pablo Alzola jaunaren burdinazko zubia: 1888. urtean eraikia, Cadagua zeharkatzen du, Barakaldoko Burtzeña eta Bilboko Zorrotza auzoen artean.
* Franco-Belga meategi konpainiaren zamatze-tokia. Atzean Rontegiko zubia ageri da.
* Sefanitro eta Orconeraren zamatze-tokiak.
* Orconera konpainiaren eraikinetako bat Lutxana auzoan. Gaur egun Euskadiko Industria Ondare Higigarriaren zentroa bertan dago.
* Ilgner eraikina
* FESA industria-pabiloia
* Pablo Alzola jaunaren burdinazko zubia

### Arte erlijiosoa

* San Bizente eliza: Izen bereko auzoan kokaturiko XII. mendeko eliza da. 1622. urtean berreraiki zuten, gaur egun Barakaldon dagoen eraikinik zaharrena da. Estilo erromanikoan eraikia, estilo errenazentistako dorreak ditu.
* San Roke eliza: Errekatxo auzoan dago.
* Jesusen Bihotzaren eliza: Errekaortuko auzoan kokaturiko eliza da, 1947. urtean eraiki zen estilo barroko-klasikoan.
* San Jose eliza: 1940. urtean eraiki zen. Barakaldoko Foruen etorbidean kokatzen da.
* Agate Deunaren baseliza: Agate Deuna auzoan kokatzen da eta XVI. mendearen aurreko eliza gotikoa da. 1960. eta 1996. urteetan zaharberritua.
* Mertzedarioen komentua: Burtzeña auzoan.
* San Bizente edo Done Bikendi eliza.
* San Roke eliza.
* Jesusen Bihotzaren eliza
* San Jose eliza.
* Santa Teresa eliza.
* Agate Deunaren baseliza.

## Hiri senidetuak

* Tisla (ESH)
* Diez de octubre (Kuba)
* Portoviejo (ECU)
* Torredelcampo (Espainia)

## Barakaldar ospetsuak

* Juan Zubileta (XVI. mendea), 1519an Munduari itzulia egin zion itsasgizona.
* Marcelino Olaetxea (1889-1972), erlijiosoa, Iruñeko apezpiku eta Valentziako artzapezpikua.
* Natividad Álvarez (1900-1924) dantzaria.
* Luis Ruiz de Agirre, Sancho de Beurko (1908-1989), idazlea, Eusko Abertzale Ekintzako politikaria eta gudaria.
* Agustín Sauto Arana, Bata, (1908-1986), futbolari ohia.
* Nicanor Sagardui, Canito, (1931-1998), futbolari ohia.
* Isabel Picaza González (1934) piano-jotzailea.
* Saturnino Garcia (1935), aktorea.
* Maria Luisa Ozaita (1939-2017) musikagile , piano-jotzaile, musika-zuzendari, klabezin-jotzaile, musikologo, etaamusika-irakaslea
* Javier Caño (1943-2009), politikaria, Eusko Jaurlaritzako sailburu izandakoa.
* Javier Clemente (1950), futbolari ohia eta futbol entrenatzailea.
* Maribel Arriortua Markaida ( 1950), kimikari eta unibertsitateko irakaslea
* Begoña Errazti ( 1957), politikaria.
* Santiago Urkiaga (1958), futbolari ohia.
* Gabriel Maria Inclan (1959), sendagile eta politikaria, Eusko Jaurlaritzako Osasuneko sailburua 1999tik 2009 arte.
* Carlos Sobera (1960), kazetaria, telebista aurkezlea eta aktorea.
* Amaia Bao (1960-2015), irakasle, politikaria
* Begoña Muñoz (1961-2010), idazle, irakasle, antzerkigilea
* Txusa Padrones (1961) politikari, historialari, geografo eta maistra.
* Iñaki Friera (1962), euskal idazlea.
* Anabel Alonso (1964), telebista aurkezlea eta aktorea.
* Javier Vizcaino (1967), kazetaria eta irrati esataria.
* José Antonio Lozano Alonso (1968), matematikari eta informatikaria.
* Juan Manuel de Prada (1970), erdal idazlea.
* Asier Zurinaga (1971), traineruetako patroia.
* Iñaki Lafuente (1976), futbolaria.
* Sonia Gonzalez (1977), euskal idazlea.
* Sandra Fernandez-Agirre (1980), aktorea.
* Arkaitz Goikoetxea (1980-), ETAkidea.
* Andeka Jurado (1984), euskal presoen aldeko ekintzailea, bertxiotxeagatik lehen kondenatua.
* Eneko Axpe Iza (1986) NASAko fisikaria eta artista da.

## Erreferentziak

* 1 2 3 4 5 6 7 Euskal Herriari Begira. Udalbiltza.
* ↑ «Kaleko erabilera herrialdez herrialde» Euskararen erabilera (Wikipedia).
* ↑ «Etxeko erabilera» Euskararen erabilera (Wikipedia).
* 1 2 (Gaztelaniaz) Jose Luis LIZUNDIA ASKONDO: «Barakaldo», Euskaltzaindiaren irizpena, 1985-09-24.
* ↑ Concha LAGO: «Javier Clemente: "Barakaldo lleva mucho tiempo abandonado"», Deia, 2011-05-16.
* ↑ (Gaztelaniaz) Barakaldoko alkateak
* ↑ "Barakaldo", Euskal Ondare Kulturalaren Informazio Sistema.

## Kanpo estekak

* Barakaldoko Udalaren webgunea
* (Gaztelaniaz) Barakaldo Antzokia
* Gurutzetako ospitalearen webgunea
* (Gaztelaniaz) San Eloy ospitalearen webgunea
* Datuak: Q487801
* Multimedia: Barakaldo / Q487801
* Liburuak: Euskal Herriko bidaia-gida/Herriz herri/Barakaldo